દેશભરમાં આવું આયોજન કરવા માટે રેલવે પ્રધાન સુરેશ પ્રભુ અને શહેરી વિકાસ પ્રધાન એમ. વૈંકેયા નાયડુની હાજરીમાં બંને મંત્રાલય વચ્ચે સમજૂતી અંગે સ્માર્ટ સિટી મિશનના વડા ડો. સમીર શર્મા અને રેલવેના સલાહકાર રાજીવ ચૌધરીએ હસ્તાક્ષર કર્યા હતા. આ પ્રસંગે બંને પ્રધાનોએ આવા સંયુકત પ્રયાસને ઐતિહાસિક ગણાવતાં જણાવ્યું કે સ્માર્ટ રેલવે સ્ટેશન વિના કોઈ શહેર સ્માર્ટ બની ન શકે. નાયડુએ વધુમાં જણાવ્યુ કે સ્માર્ટ સિટીના ગુણવત્તાપૂર્ણ જીવન સ્તર માટે રેલવે સ્ટેશનને સ્માર્ટ બનાવવાં જરૂરી છે. અને આવી પહેલ માટે સ્થાનિક લોકોની ભાગીદારી આવશ્યક છે.